Tässä Pekka Sartola, ja Jerusalem uutisten erikoislähetys. Hyvää iltaa.
Tämän lähetyksen aiheena on Nooan merkki ja 10 morsiusneitoa
Käsittelemme paljon kysymyksiä herättänyttä Raamatun kohtaa, -
joka liittyy saumattomasti Jeesuksen eskatologiseen puheenvuoroon, -
tallennettuna Matteuksen evankeliumin lukuihin 24 ja 25.
Mikä on tämä paljon puhuttu Nooan merkki ja -
mihin meidän tulee sellainen sijoittaa?
Jeesuksen mainitsema asiayhteys viittasi tapahtumiin -
tuhansia vuosia aikaisemmin, Nooan ja vedenpaisumukseen?
Jälleen kerran on huomioitava se, kenelle Jeesus puhuu -
ja mitä ajankohtaa Hän tarkoittaa.
Kyseinen sanankohta sijoittuu Matteuksen evankeliumin lukuun 24, -
siis tuohon Jeesuksen suureen lopunaikoja kuvaavaan koosteeseen, -
joka jatkuu vielä luvun 25 tapahtumiin saakka.
Siis Matteus 24:37-39
"Niin kuin oli Nooan päivinä, niin on oleva myös Ihmisen Pojan tullessa.
Niinä päivinä ennen vedenpaisumusta ihmiset söivät ja joivat, -
menivät naimisiin ja naittivat tyttäriään, -
aina siihen päivään asti, jona Nooa meni arkkiin.
He eivät aavistaneet mitään, ennen kuin vedenpaisumus tuli ja vei heidät -
kaikki mukanaan. Näin on myös silloin, kun Ihmisen Poika tulee. "
Tässä Jeesus viittasi siis jo tuhansia vuosia aikaisempiin, -
vedenpaisumusta edeltäviin tapahtumiin ja aikaan, -
joka meille on tallennettu 1. Moos. 7:4
"Seitsemän päivän kuluttua minä näet annan sataa maan päälle -
neljäkymmentä päivää ja neljäkymmentä yötä -
ja pyyhin maan päältä pois kaikki tekemäni olennot."
Jos edellä mainitut sanankohdat yritetään soveltaa ja saada sopimaan -
seurakuntaan ja sen ylösottoon, niin ollaan pahasti hakoteillä.
Ensinnäkin Nooa sai Jumalalta selkeän ilmoituksen, -
että seitsemän päivän kuluttua alkaa tapahtua.
Arkkia mies perheineen oli rakennellut jo vuosikausia, -
mutta varsinainen tapahtumien huipentuma, vedenpaisumus, -
maan ja kaiken elollisen tuhoaminen oli odottamassa aivan silloisen -
maailmanajan lopussa, seitsemännen päivän jälkeen.
Nooa tiesi sen ennakolta, sillä hän oli kuuliainen Jumalan ilmoitukselle.
Hän ei piitannut ympäröivän yhteiskunnan kommenteista, -
joita varmasti tuli kuin sieniä sateella.
Näyttihän valtavan laivan tai proomun rakentaminen kuivalle maalle -
varmasti aivan pähkähullulta toimelta.
Mennään eteenpäin. Aivan samaan viittaavaa kuvausta käytetään -
eräässä toisessa Jeesuksen vertauksessa, Matteus 25:1-13, -
jossa Hän kertoo 10 kymmenestä morsiusneidosta.
"Silloin taivasten valtakunta on verrat- tavissa kymmeneen morsiusneitoon, -
jotka ottivat lamppunsa ja lähtivät sulhasta vastaan.
Viisi heistä oli tyhmää ja viisi viisasta.
Tyhmät ottivat lamppunsa mutta eivät ottaneet öljyä mukaansa.
Viisaat sitä vastoin ottivat lamppu- jensa lisäksi astiat, joissa oli öljyä.
Sulhasen viipyessä he kaikki tulivat unisiksi ja nukkuivat.
Mutta keskellä yötä kuului huuto: -
’Sulhanen saapuu! Menkää häntä vastaan!’
Silloin kaikki nuo neidot heräsivät ja panivat lamppunsa kuntoon.
Tyhmät sanoivat viisaille: ’Antakaa meille öljyänne, -
sillä meidän lamppumme sammuvat.’
Mutta viisaat vastasivat: ’Emme voi! Ei se riitä meille ja teille.
Menkää myyjien luo ja ostakaa itsellenne.’
Mutta kun he olivat lähteneet ostamaan öljyä, sulhanen tuli.
Ne, jotka olivat valmiit, menivät hänen kanssaan häihin, ja ovi suljettiin.
Myöhemmin toisetkin neidot tulivat ja sanoivat: ’Herra, Herra, avaa meille!’
Mutta hän vastasi: ’Totisesti minä sanon teille: minä en tunne teitä.’ "
Loppukommenttina Jeesus totesi varoittavasti, -
"Valvokaa siis, sillä te ette tiedä päivää ettekä hetkeä".
Katsotaanpa mistä tässä oikein on kysymys.
Ensinnäkin on huomattava, että kyse ei siis ole itse morsiamesta, -
vaan morsiusneidoista, joista viisi tiesi, kuinka paljon heidän tulee varata
öljyä lamppuihinsa, ja paljonko tulee jättää vielä varallekin -
heidän odottaessaan yljän, siis kuvainnollisesti Jeesuksen tuloa.
Hekin olivat siis kuuliaisia Jumalan ilmoitukselle.
Sitä vastoin toiset viisi, joita kuvataan tyhmiksi, -
eivät olleet siitä lainkaan kiinnostuneita.
Nooan aikainen uskomaton ihmiskuntakaan ei ollut kiinnostunut -
arkista ja siitä, miksi Nooa sitä rakensi.
He eivät siis uskoneet, että tulisi tapahtumaan jotain sellaista, -
josta Nooa heille varmaankin oli kertonut.
He olivat kiinnostuneita omasta hyvinvoinnistaan ja arkiaskareistaan.
Jotkut opettavat näistä morsiusneidoista, -
että he edustavat seurakuntaa ja väittävät samalla, -
että tämä osoittaa sen, että vain puolet uskovista pelastuu.
Mielestäni varsin omituinen tulkinta, sillä Raamatun muu ilmoitus -
tukee aivan toista pelastuminen mallia.
Sellaista että vain uskossa olevat pelastuvat, uskomattomat eivät.
Joten pikemminkin kyseessä ovat uudestisyntyneet kristityt ja -
toisena ryhmänä ovat he, joista voidaan käyttää nimitystä nimikristityt.
Heistä, joissa on jumalisuuden ulkokuori, -
mutta jotka kieltävät sen voiman.
Edelleen olen kuullut väitettävän, että kuvattu öljy olisi Pyhä Henki.
Tekstiyhteyteen sovitettuna se on kutakuinkin mahdoton ajatus.
Kun yösydännä, siis keskiyöllä, kuuluu huuto: -
Ylkä saapuu, menkää Häntä vastaan, niin ei siinä hetkessä ehditä -
aamutoimille ja keskustelemaan ja käymään kauppaa kavereiden kanssa,
eikä kukaan uskova voi antaa Pyhää Henkeä toiselle, -
joka on sitä paitsi uskomaton.
Kyseessä ovat tapahtumat ennen Jeesuksen paluuta Öljymäelle.
Tämä teksti on osoitettu sekä tempauksen jälkeisille juutalaisille -
että myös seitsenvuotisen vaivanajan ihmisille, -
ja ajoittunee aivan suuren ahdistuksen loppuhetkille, -
jolloin valitut kootaan ja loput jäävät ulkopuolelle.
Siihen viittaa Ilmestyskirjan luvussa 10, jakeissa 5-7 oleva enkelin julistus,
oikeastaan vala, joka annettiin Jumalan nimessä, -
että enää ei ole oleva aikaa, vaan Jumalan hyvä sanoma toteutuu -
ennalta profetoitujen ilmoitusten mukaisesti.
Tulee siis aika, aivan ahdistuksen ajan lopulla, -
jolloin uskomattomalla ihmiskunnalla ei ole enää mahdollisuutta pelastua.
He, jotka eivät ole ottaneet vastaan pelastusta silloin, -
kun sitä on tarjottu, joutuvat käymään läpi kaikki ne jäljellä olevat -
vitsaukset, jotka Raamatussa on kuvattu.
Näin ymmärtäen näemme kenelle Jeesuksen vertaus -
Nooasta ja kymmenestä morsiusneidosta oli siis suunnattu.
Siis seurakunnan tempauksen jälkeiselle ihmiskunnalle, -
johon kuuluu siis juutalaisia sekä kaikkia muita maailman kansoja, -
mutta jona aikana on vielä mahdollisuus pelastua.
Kaksi merkittävää seikkaa tukee tätä väitettä.
Ensinnäkin Nooa tiesi silloisen maailmanajan lopun aikataulun, -
seitsemän päivää siitä eteenpäin, samoin ne viisi viisasta morsiusneitoa
tiesivät milloin ylkä, Jeesus Messias, saapuu, -
nyt vain seitsemän vuoden, eikä seitsemän päivän kuluttua.
Seurakunnan ylösotosta ei kerrota, että joku voisi tietää sen ennakolta.
Useat tutkijat, olen itsekin samaa mieltä, uskovat sen tapahtuvan -
Suuren Sovituspäivän, Jom Kippurin aikoihin.
Mutta mitään täysin varmaa tietoa ei meille ole siitä annettu.
Myös Danielin 70. vuosiviikko, seitsemän päivää, -
tarkoittaen seitsemän vuotta opii tekstiyhteydellisesti tähän.
Edelleen, ja nyt on huomioitava se, että Jeesus itse sanoi, -
että silloisten opetuslasten, nykyisen seurakunnan asia -
ei ole tietää Hänen tuloaan, siis tempauksen ajankohtaa.
Siitä eteenpäin seuraavat tapahtumat, -
Danielin viimeisen vuosiviikon tapahtumat, -
eivät voi olla kenellekään Raamattua tutkivalle epäselviä.
Maailmanhistorian merkittävimmät tapahtumat -
avautuvat tempauksen jälkeisen, silloisen ihmiskunnan silmien eteen, -
jos vain halutaan ottaa ne todesta ja uskoa Jumalan ilmoitukseen.
Nyt on kyse heistä, jotka eivät olleet mukana seurakunnan tempauksessa,
heistä, jotka kyllä arvelivat uskovansa jollain tavalla Jumalaan, -
mutta eivät olleet milloinkaan tehneet henkilökohtaista uskonratkaisua.
Sama Raamattu, Jumalan ilmoitus on kuitenkin tuolloin edelleen voimassa.
Nyt vain tiedetään, että Herran paluu Öljymäelle näkyvästi, -
Harmagedon ja tuhatvuotinen valtakunta Millennium odottavat -
seitsemän vanhatestamentillisen vuoden päässä.
Tempaus, eli seurakunnan, siis Kristuksen morsiamen ylösotto, -
sen katoaminen maan päältä saa heidät, jotka jäävät siitä pois, -
ottamaan nyt Raamatun ilmoitukset vakavasti.
Psalmin 83 sota Israelin ja sitä ympä- röivien viiden arabivaltion kanssa -
on tapahtuma, jonka jälkeen Euroopan Liittovaltion presidentin -
solmii seitsenvuotinen rauhansopimuksen -
Israelin ja islamilaisen maailman kanssa.
Erityisesti Psalmi 83 sota saattaa ajoittua aivan -
seurakunnan ylösottoa edeltävään aikaan, -
mutta sen jälkeen tapahtuva tulevan Euroopan Liittovaltion ja -
Antikristuksen puuttuminen tapahtumien kulkuun, -
todennäköisimmin ylösoton jälkeiseen aikaan.
Mutta Raamatussa ilmoitetut merkit ovat kuitenkin selvät ja näkyvissä:
Jerusalemiin on aloitettu rakenta- maan ortodoksijuutalaisten unelmaa,
Kolmatta Temppeliä ja siellä valmistellaan aloittamaan -
vanhatestamentillinen uhraaminen. Maailma näkee valtaisan -
juutalaisten evankelistojen esiinmarssin, -
Israelia kohtaa petollinen rauhan ja turvallisuuden ajanjakso ja tunne; -
Nyt on rauha ja turvallisuus.
Antikristillisyys tulee valtaamaan yhä laajemmin alaa, -
uskonnot tullaan mahdollisesti kieltämään, -
ainakin kristinusko ja sen julistajia, uusia uskovia ja -
juutalaisevankelistoja tullaan vainoamaan.
Ne ovat kaikki merkkejä, joista Raamattu on ilmoittanut jo ennakolta,
jo ennen seurakunnan ylösottoa, -
mutta vai he, jotka ottivat sanoman vastaan, ovat mukana tempauksessa.
Danielin viimeinen vuosiviikko, -
Ilmestyskirjassa ilmoitettuine tapahtumineen -
saavat osan ihmiskuntaa vakuuttumaan Herran paluusta ja -
tuhatvuotisesta rauhanvaltakunnasta.
Heistä syntyy se suuri valkopukuinen joukko, joka tulee siitä -
suuresta ahdistuksesta, josta myös Ilmestyskirja 7: 9,10 kertoo.
Seitsemän päivää Nooalle, seitsemän Danielin päivää -
tempauksen jälkeiselle ihmiskunnalle ja myös Israelille.
Jeesuksen näkyvä paluu Öljymäelle, -
josta profeetta Sakarja mainitsee luvussa 15 -
ja Johannes kertoo Ilmestyskirjan luvussa 19.
Ne kumpikin odottavat puolestaan täyttymystään -
seitsemän vanhatestamentillisen vuoden päässä.
Kyse on siis laskutavasta, joka perustuu juutalaiseen kalenteriin.
He, jotka tuolloin, seurakunnan tempauksen jälkeen tulevat uskoon, -
viisaat morsiusneidot, ottavat Raamatun, -
Jumalan ilmoituksen todesta, tietävät ehdottomalla varmuudella -
Herran näkyvän paluun ajankohdan, -
ja tietävät varata riittävästi öljyä lamppuihinsa.
Näin tällä kertaa. Viikon kuluttua, neljännessä jaksossa, -
käsittelen aihetta, joka on herättänyt kysymyksiä -
kautta kristikunnan historian: -
Miksi juutalaiset eivät hyväksy Jeesusta Messiaana?
Muistathan rukoilla edelleen rauhaa Jerusalemille, Israelille -
ja koko Lähi-itään. Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola